প্রকাশ : ১৭ নভেম্বর ২০১৮, ২০:৩৭
কুমিল্লার লাকসাম উপজেলায় নুরুল আমিন মজুমদার ডিগ্রি কলেজে প্রায় ২ কোটি ৬০ লাখ টাকা ব্যয়ে নির্মিত হয়েছে চার তলা বিশিষ্ট নতুন আইসিটি ভবন। কুমিল্লা দক্ষিণ জেলা আওয়ামী লীগের সিনিয়র সহ-সভাপতি মো. তাজুল ইসলাম এমপির আন্তরিকতায় নতুন ভবনটি নির্মিত হয়েছে।
নতুন ভবনটি হওয়ায় ওই কলেজের শিক্ষার্থীদের শ্রেণি কক্ষের সংকট সমাধান হয়েছে। কলেজের গভর্নিংবডি, শিক্ষক, অভিভাবক ও শিক্ষার্থীরা মো. তাজুল ইসলাম এমপির প্রতি কৃতজ্ঞতা প্রকাশ করেছেন।
কলেজের অধ্যক্ষ ড. মাহবুবুল আলম জানান, ‘এমপি তাজুল ইসলামের আন্তরিক প্রচেষ্টায় আমরা নতুন চার তলা ভবন পেয়েছি। তিনি আমাদের কলেজের গভর্নিংবডির সভাপতি। তার দিক নির্দেশনা মতে আমরা কলেজটিকে পরিচালনা করছি। নতুন ভবন ছাড়াও তিনি আরো উন্নয়ন কর্মকাণ্ডে আমাদের সহযোগিতা করছেন। আমরা তার প্রতি কৃতজ্ঞ।’